Motosikal, kereta kecil dapat duit
Malaysiakini.com
Jun 4, 2008

Kabinet hari ini meluluskan satu pakej penstrukturan semula subsidi bahan api yang turut merangkumi mekanisme untuk melindungi golongan berpendapatan rendah dan sederhana, kata perdana menteri.

Datuk Seri Abdullah Ahmad Badawi berkata kabinet memutuskan untuk mengambil langkah-langkah berikut, sebagai pakej permulaan program penstrukturan subsidi:

bullet buttonBayaran tunai secara langsung kepada pengguna motosikal dan kereta kecil apabila harga minyak meningkat. Wang itu akan dibayar melalui kiriman wang.

bullet buttonTiada peningkatan harga gas memasak dan gas untuk kegunaan teksi.

bullet buttonSubsidi gas untuk sektor industri penjanaan tenaga akan dikurangkan perlahan-lahan.

bullet buttonTenaga Nasional Bhd dibenarkan menaikkan tarif elektrik, kecuali di Sabah dan Sarawak.

bullet buttonCukai tambahan ke atas pengeluar tenaga independen dan pengilang minyak sawit.

Langkah-langkah yang diperkenalkan ini dijangka meningkatkan inflasi dan mengurangkan pendapatan negara kasar.

Copyright © 1999-2007 Mkini Dotcom Sdn. Bhd.
Source : http://www.malaysiakini.com/news/83919